b'\n_START_ARTICLE_\nKonstantin von Benckendorff\n_START_PARAGRAPH_\nKonstantin von Benckendorff (ven. \xd0\x9a\xd0\xbe\xd0\xbd\xd1\x81\xd1\x82\xd0\xb0\xd0\xbd\xd1\x82\xd0\xb8\xd0\xbd \xd0\xa5\xd1\x80\xd0\xb8\xd1\x81\xd1\x82\xd0\xbe\xd1\x84\xd0\xbe\xd1\x80\xd0\xbe\xd0\xb2\xd0\xb8\xd1\x87 \xd0\x91\xd0\xb5\xd0\xbd\xd0\xba\xd0\xb5\xd0\xbd\xd0\xb4\xd0\xbe\xd1\x80\xd1\x84, Konstantin Khristoforovich Benkendorf, 31. tammikuuta 1785 \xe2\x80\x93 6. elokuuta 1828), oli ven\xc3\xa4l\xc3\xa4inen kenraali ja diplomaatti.\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nKonstantin von Benckendorff syntyi Ven\xc3\xa4j\xc3\xa4n balttilaiseen perheeseen Revalissa (Tallinnassa) nykyisess\xc3\xa4 Virossa. H\xc3\xa4nen is\xc3\xa4ns\xc3\xa4 oli kenraali, paroni Christoph von Benckendorff (12. tammikuuta 1749 Hamina - 10 kes\xc3\xa4kuuta 1823), ja palveli Liivinmaan sotilaskomentajana. H\xc3\xa4nen \xc3\xa4itins\xc3\xa4 paronitar Anna Juliane Charlotte Schilling von Canstatt (31. hein\xc3\xa4kuuta 1744 Thalheim - 11. maaliskuuta 1797), palveli keisarinna Maria Fjodorovnan vanhempana hovineitin\xc3\xa4 ja parhaana yst\xc3\xa4v\xc3\xa4tt\xc3\xa4ren\xc3\xa4. H\xc3\xa4nen veljens\xc3\xa4 Aleksandr von Benckendorff (1783-1844) oli kenraali ja valtiomies._NEWLINE_Diplomaattikoulutuksen j\xc3\xa4lkeen Konstantin von Benckendorff liittyi armeijaan ottaakseen osaa Napoleonin sotien loppuvaiheisiin 1810-luvulla, erityisesti Kasselissa, Fuldassa, Hanaussa, Rheimsiss\xc3\xa4 ja Soissonsissa. Sotien j\xc3\xa4lkeen Konstantin von Benckendorff palasi diplomaattity\xc3\xb6h\xc3\xb6n. Noin viiden vuoden p\xc3\xa4\xc3\xa4st\xc3\xa4 Konstantin von Benckendorff nimitettiin Badeniin ja Stuttgartiin t\xc3\xa4ysvaltaiseksi ministeriksi. Ven\xc3\xa4j\xc3\xa4n-Persian sodan puhjettua h\xc3\xa4n palasi Ven\xc3\xa4j\xc3\xa4lle, osallistui Vaghar\xc5\xa1apatin valtaukseen ja sotatoimiin Jerevanin l\xc3\xa4hell\xc3\xa4. Sen j\xc3\xa4lkeen h\xc3\xa4n ylitti Arak-joen ja l\xc3\xb6i persialaisen ratsuv\xc3\xa4en._NEWLINE_Von Benckendorff kuoli Varnan l\xc3\xa4hell\xc3\xa4 kuumeeseen, joka levisi Ven\xc3\xa4j\xc3\xa4n armeijassa Ven\xc3\xa4j\xc3\xa4n-Turkin sodan 1828-1829 aikana.'